ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660013521
ขอให้ปรับปรุงการให้บริการ และพฤติกรรมไม่เหมาะสมของเจ้าหน้าที่รักษาความปลอดภัย ที่ปฏิบัติหน้าที่บริเวณสวนสาธารณะเบญจกิติ แขวงคลองเตย เขตคลองเตย กรุงเทพมหานคร เนื่องจากเมื่อวันที่ 1 เมษายน 2566 เวลาประมาณ 20.55 น. ผู้ร้องแจ้งว่าได้ ตนเองได้ออกไปเดินเล่น ภายบริเวณสวนสาธารณะเบญจกิติ เพราะเห็นว่าในวันนี้ที่ศูนย์การประชุมแห่งชาติสิริกิติ์ มีงานหนังสือ จึงเข้าไปเดินเล่น และนั่งรอตรงประตูทางออกฝั่งด้านซ้าย ที่เชื่อมกับศูนย์การประชุมแห่งชาติสิริกิติ์ ซึ่งขณะที่นั่งอยู่ได้มีเจ้าหน้าที่รักษาความปลอดภัยเพศชาย (ไม่ทราบชื่อ-นามสกุล) สวมชุดสีเขียว รูปร่างอวบไปทางอ้วน อายุประมาณ40-50 ปี ผิวดำ ส่วนสูงประมาณ 160 เซนติเมตร เดินมาไล่ผู้ร้อง พร้อมพูดว่า "อ้าวยังไม่กลับอีกหรา มานั่งเฝ้าสวนเหรอ" เป็นการพูดจาที่ไม่ดี ซึ่งผู้ร้องไม่ทราบว่าโดยปกติแล้ว สวนสาธารณะปิดให้บริการกี่นาฬิกา จึงได้สอบถามกับเจ้าหน้าที่ฯไปว่า สวนสาธารณะปิดให้บริการกี่นาฬิกา เจ้าหน้าที่ฯได้ตอบกลับมาว่า ปิดให้บริการตั้งแต่เวลา 20.45 น. แล้ว และเจ้าหน้าที่ฯ ยังพูดกับผู้ร้องว่า "หากยังไม่ออกจะจับขังไว้ที่นี่ ปิดประตูขังไว้เลย" เมื่อผู้ร้องได้ยินเช่นนั้นจึงเกิดความไม่พึงพอใจต่อเจ้าหน้าที่ฯ เป็นอย่างมาก ที่ใช้วาจาไม่เหมาะสม จึงเห็นควรให้หน่วยงานที่เกี่ยวข้องมีการอบรมเรื่องมารยาท การบริการ และพฤติกรรมของเจ้าหน้าที่รักษาความปลอดภัยคนดังกล่าว (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata